《赠苏明府》
唐代·李颀

苏君年几许，状貌如玉童。采药傍梁宋，共言随日翁。

常辞小县宰，一往东山东。不复有家室，悠悠人世中。

子孙皆老死，相识悲转蓬。发白还更黑，身轻行若风。

泛然无所系，心与孤云同。出入虽一杖，安然知始终。

愿闻素女事，去采山花丛。诱我为弟子，逍遥寻葛洪。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。